
(Data)

	GRAIKIJA

	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	
	
	
	

	Lietuvos ekonominiam saugumui aktuali informacija 

	
	
	
	

	Bendra akreditacijos valstybių ekonominė informacija

	2026-07-01
	„Aktor Group“ derasi su „Motor Oil Hellas“ ir kitais partneriais dėl galimo dalyvavimo plaukiojančio SGD terminalo projekte. Iniciatyva atspindi bendrovės siekį plėsti veiklą gamtinių dujų sektoriuje ir stiprinti Graikijos energetikos infrastruktūrą.
	Nuoroda
	

	2026-07-04
	Graikija pateikė dar penkis projektus, siekiančius ES strateginių kritinių žaliavų statuso. Jie apima vario, aukso ir germanio gavybą bei vario ir aliuminio perdirbimą, stiprindami Graikijos vaidmenį Europos strateginių žaliavų tiekimo grandinėje ir mažinant ES priklausomybę nuo importo.
	Nuoroda
	

	2026-07-04
	Graikijos Vyriausybė svarsto įvesti privalomą daugiabučių bendrojo turto draudimą bei reformuoti bendrosios nuosavybės reguliavimą. Siūlomos priemonės apima privalomą draudimą nuo stichinių nelaimių, paprastesnį sprendimų priėmimą daugiabučiuose ir nekilnojamojo turto plėtros bei nuosavybės teisinio reguliavimo supaprastinimą.
	Nuoroda
	

	2026-07-07
	Graikija kuria pirmąją nacionalinę CO₂ surinkimo ir požeminio saugojimo sistemą. ES remiamas APOLLOCO2 projektas sujungs Revitusos SGD terminalą ir Prino telkinį, o 169,3 mln. eurų ES finansavimas leis pradėti infrastruktūros statybą. Galutinis investicinis sprendimas numatomas 2027 m.
	Nuoroda
	

	2026-07-08
	2025 m. tiesioginės užsienio investicijos Graikijoje pasiekė rekordinį – 12,86 mlrd. JAV dolerių – lygį ir buvo didžiausios per 35 metus. Investicijų augimą skatino gerėjanti ekonominė padėtis, atkurtas investicinis reitingas ir stambūs sandoriai energetikos sektoriuje, nors naujų („greenfield“) investicinių projektų skaičius išliko palyginti nedidelis.
	Nuoroda
	

	2026-07-10
	2026 m. pirmąjį pusmetį Graikijos įrengtoji vėjo energetikos galia pirmą kartą viršijo 6 GW ir pasiekė 6 017 MW. Per šešis mėnesius į tinklą prijungtos 65 naujos vėjo jėgainės, kurių bendra vertė siekia apie 400 mln. eurų, patvirtindamos tolesnę atsinaujinančios energetikos sektoriaus plėtrą.
	Nuoroda
	

	2026-07-10
	Graikijos Vyriausybė ir mažmeninės prekybos sektorius susitarė savanoriškai sumažinti bent 5 proc. kainas 30 prekių kategorijų, daugiausia maisto produktams ir kasdienio vartojimo prekėms. Priemonė bus taikoma nuo rugpjūčio pabaigos 2–4 mėnesius, siekiant sumažinti infliacijos poveikį namų ūkiams.
	Nuoroda
	

	2026-07-14
	Graikija visiškai įsisavino daugiau kaip 3,3 mlrd. eurų ES Ekonomikos gaivinimo fondo lėšų energetikos projektams. Finansavimas skirtas energijos efektyvumui, atsinaujinančiai energetikai, elektros tinklų modernizavimui ir inovatyvioms technologijoms, o parama jau pasiekė daugiau kaip 180 tūkst. gavėjų.  
	Nuoroda
	

	2026-07-14
	Europos prokuratūra Graikijoje išaiškino didelio masto tarptautinę PVM sukčiavimo schemą, galėjusią padaryti daugiau kaip 46,9 mln. eurų žalą ES ir Graikijos biudžetams. Tyrimo metu įšaldytas rekordinės vertės kriptoturtas ir kiti skaitmeniniai aktyvai, taip pat dešimtys nekilnojamojo turto objektų ir banko sąskaitų.
	Nuoroda
	

	2026-07-15
	Per pastarąjį dešimtmetį Atėnuose vidutinis darbo užmokestis padidėjo 61 proc., tačiau būsto nuomos kainos išaugo daugiau kaip 144 proc. Spartus būsto brangimas reikšmingai mažina gyventojų perkamąją galią ir daro neigiamą įtaką gyvenimo kokybei.
	Nuoroda
	

	2026-07-15
	Graikijos darbo rinkoje didėja darbuotojų trūkumas – 2025 m. pabaigoje neužpildytų darbo vietų skaičius viršijo 31 tūkst. Problema siejama ne tik su visuomenės senėjimu, bet ir sparčiai mažėjančiu užsienio darbuotojų skaičiumi, kuris per metus sumažėjo daugiau kaip 74 tūkst. žmonių.
	Nuoroda
	

	2026-07-16
	2026 m. pirmąjį pusmetį Graikijos valstybės biudžeto vykdymas viršijo planą – pirminis perteklius siekė 4,48 mlrd. eurų, o bendras biudžeto deficitas buvo gerokai mažesnis nei prognozuota. Tai patvirtina išliekančią stiprią šalies fiskalinę padėtį.
	Nuoroda
	

	2026-07-16
	2026 m. gegužę Graikijos prekybinio laivyno laivų skaičius padidėjo 1,8 proc., tačiau bendras bruto tonažas sumažėjo 1,1 proc. Tai rodo, kad laivynas kiekybiškai auga, tačiau jo bendras transportavimo pajėgumas vis dar mažėja.
	Nuoroda
	

	2026-07-16
	EBPO duomenimis, 2021–2026 m. Graikijoje realusis darbo užmokestis padidėjo 4,7 proc. – gerokai daugiau nei EBPO vidurkis. Vis dėlto šis augimas tik iš dalies kompensavo apie 21 proc. realiųjų atlyginimų sumažėjimą, užfiksuotą nuo 2010 m.
	Nuoroda
	

	2026-07-21
	Graikija pradėjo įgyvendinti 23 mlrd. eurų vertės Nacionalinės plėtros programą 2026–2030 m. Programa, finansuojama nacionalinėmis lėšomis, apims 37 investicines programas, daugiausia dėmesio skiriant infrastruktūrai, skaitmenizacijai, klimato kaitos valdymui, inovacijoms ir regioninei plėtrai.
	Nuoroda
	

	2026-07-23
	Maisto ir gėrimų pramonė išlieka svarbiausia Graikijos apdirbamosios gamybos šaka – jos metinės pajamos siekia 26,2 mlrd. eurų, sektoriuje dirba 162 tūkst. žmonių, o eksportas 2025 m. pasiekė rekordinį 7,4 mlrd. eurų lygį ir sudarė 15 proc. viso šalies eksporto.
	Nuoroda
	

	2026-07-23
	2026 m. pirmąjį ketvirtį Graikijos valstybės skola sumažėjo iki 143,5 proc. BVP – tai didžiausias metinis sumažėjimas Europos Sąjungoje. Vis dėlto, nepaisant spartaus fiskalinio pagerėjimo ir nominalios skolos sumažėjimo iki 360 mlrd. eurų, Graikija išlieka labiausiai įsiskolinusia ES valstybe
	Nuoroda
	

	2026-07-23
	Graikija pirmą kartą išdavė veiklos licencijas kriptoturto paslaugų teikėjams. Sprendimas žymi svarbų žingsnį kuriant reguliuojamą skaitmeninio turto rinką ir stiprinant finansų sektoriaus priežiūrą.
	Nuoroda
	

	2026-07-24
	Graikijos Vyriausybė patvirtino 2026–2035 m. nacionalinę būsto politikos strategiją, kurios įgyvendinimui numatyta 6,5 mlrd. eurų. Plane numatytos 50 priemonių, skirtų didinti būsto pasiūlą, remti pažeidžiamiausius gyventojus ir sukurti ilgalaikę būsto politikos valdymo sistemą.
	Nuoroda
	

	2026-07-25
	Graikijos paštas ELTA pristatė 2026–2030 m. strategiją, kuria siekiama modernizuoti bendrovę, plėsti skaitmenines ir logistikos paslaugas, gerinti veiklos efektyvumą bei sukurti vieną pagrindinių paslaugų platformų gyventojams ir verslui Graikijoje.
	Nuoroda
	

	2026-07-28
	Graikijos aukščiausiasis administracinis teismas laikinai sustabdė smėlio gavybą, skirtą 200 mln. eurų vertės Salonikų uosto plėtros projektui. Sprendimas priimtas atsižvelgiant į aplinkosaugos argumentus ir gali paveikti vieno svarbiausių šalies infrastruktūros projektų įgyvendinimą.
	Nuoroda
	

	2026-07-29
	Graikijos „Metlen Energy & Metals“ pasirašė ilgalaikę galio tiekimo sutartį su JAV technologijų bendrove. Nuo 2028 m. planuojama 50 tonų metinė gamyba galėtų visiškai patenkinti ES poreikį šiai strateginei žaliavai, naudojamai puslaidininkių, dirbtinio intelekto ir gynybos pramonėje.
	Nuoroda
	

	2026-07-29
	Graikijoje pagrindiniu skaitmeninės transformacijos iššūkiu tampa kvalifikuotų IT specialistų trūkumas. Dirbtinio intelekto, kibernetinio saugumo ir debesijos technologijų plėtra sparčiai didina aukštos kvalifikacijos darbuotojų paklausą, o konkurencija dėl talentų rinkoje toliau auga.
	Nuoroda
	

	2026-07-31
	2025 m. numatoma darbo trukmė Graikijoje padidėjo iki 35,3 metų – daugiau kaip trejais metais ilgiau nei prieš dešimtmetį. Tačiau šalis vis dar atsilieka nuo ES vidurkio (37,5 metų), o moterų darbo trukmė išlieka viena trumpiausių Europos Sąjungoje.
	Nuoroda 
	

	2026-07-31
	Graikija pradeda įgyvendinti 350 mln. eurų vertės nacionalinę kosmoso programą „HELLAS-SPACE 2.0“, skirtą plėtoti palydovų infrastruktūrą, stiprinti kosmoso pramonę, skatinti inovacijas ir kurti naujas technologijas civilinės saugos, aplinkos stebėsenos bei saugumo srityse.
	Nuoroda
	

	2026-07-31
	2026 m. birželį nedarbo lygis Graikijoje sumažėjo iki 8 proc. – tai vienas žemiausių rodiklių per pastaruosius dešimtmečius. Vis dėlto jaunimo nedarbas išlieka aukštas (19,5 proc.), o ekspertai pabrėžia, kad tolesniam užimtumo augimui reikės platesnių struktūrinių reformų.
	Nuoroda 
	

	Kita ekonominiam bendradarbiavimui aktuali informacija

	
	
	
	





	KIPRAS

	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	
	
	
	

	Lietuvos ekonominiam saugumui aktuali informacija 

	
	
	
	

	Bendra akreditacijos valstybių ekonominė informacija

	2026-07-01
	Kipro Vyriausybė toliau stiprina šalies laivybos sektoriaus konkurencingumą, siekdama išlaikyti jo svarbų vaidmenį ekonomikoje. Prioritetai – prisitaikymas prie geopolitinių iššūkių, laivybos dekarbonizacija ir Kipro, kaip tarptautinio jūrų transporto centro, pozicijų stiprinimas.
	Nuoroda 
	

	2026-07-01
	Energetikos ekspertų vertinimu, Kiprui būtina parengti nuoseklią ilgalaikę energetikos strategiją, kuri suderintų energetinio saugumo, elektros kainų, investicijų į infrastruktūrą, klimato tikslų ir geopolitinių iššūkių valdymą.
	Nuoroda
	

	2026-07-01
	Kipro turizmo sektorius rodo stabilizacijos požymius po Artimųjų Rytų krizės poveikio. Nors 2026 m. nebus rekordiniai, Vyriausybės vertinimu, taikytos priemonės padėjo sušvelninti nuostolius, o gegužę turistų srautų mažėjimas reikšmingai sulėtėjo.
	Nuoroda
	

	2026-07-03
	Kipro Ministrų kabinetas pritarė įstatymo projektui, kuriuo listinguojamų bendrovių vadovybėje būtų užtikrinta ne mažesnė kaip 33 proc. nepakankamai atstovaujamos lyties dalis. Priemonė įgyvendina ES direktyvos dėl lyčių pusiausvyros įmonių valdybose reikalavimus.
	Nuoroda
	

	2026-07-03
	Kipro Prezidentas Nikos Christodoulides pabrėžė, kad statybų sektorius yra vienas svarbiausių šalies ekonomikos augimo, būsto politikos ir tvarios plėtros veiksnių. Vyriausybė ketina tęsti reformas, skirtas mažinti administracinę naštą, skatinti investicijas ir spartinti valstybės skaitmenizaciją.
	Nuoroda
	

	2026-07-05
	2026 m. Kipro nekilnojamojo turto rinka išlieka aktyvi – išlaikomas aukštas investicijų, statybų ir sandorių lygis. Tačiau kartu vis aktualesni tampa būsto prieinamumo, infrastruktūros, teritorijų planavimo ir tvarios plėtros iššūkiai, kurie lems tolesnę sektoriaus raidą.
	Nuoroda
	

	2026-07-06
	Kipro Vyriausybė teigia, kad ES valstybės pagalbos aviacijai taisyklių peržiūra nepakenks šalies oro susisiekimui. Kipras siekia užtikrinti, kad naujasis ES reguliavimas atsižvelgtų į salų valstybių poreikius, o oro bendrovėms taikomos paskatos ir toliau būtų laikomos rinkos principais pagrįstomis priemonėmis, o ne valstybės pagalba.
	Nuoroda
	

	2026-07-08
	Kipras patvirtino siekį aktyviai dalyvauti formuojant tarptautinę jūrų politiką. Vizito Tarptautinėje jūrų organizacijoje metu šalies atstovai akcentavo tvarios laivybos, konkurencingumo ir pasaulinių jūrų transporto maršrutų saugumo svarbą bei stiprino Kipro, kaip vienos iš pagrindinių pasaulio jūrinių valstybių, pozicijas.
	Nuoroda
	

	2026-07-09
	Kipro nekilnojamojo turto rinka tampa vis labiau diferencijuota – jos raidą lemia regioniniai skirtumai, augančios statybų sąnaudos, užsienio investicijos ir būsto prieinamumo iššūkiai. Ekspertų vertinimu, tolesniam sektoriaus augimui būtinos struktūrinės reformos ir efektyvesnis teritorijų planavimas.
	Nuoroda
	

	2026-07-10
	Kipro tyrimas parodė, kad beveik 93 proc. 18–35 metų gyventojų socialiniuose tinkluose susiduria su lošimų reklama. Daugiausia tokio turinio skelbiama „Instagram“, o dažniausios jo formos – mokamos lažybų bendrovių reklamos ir influencerių kuriamas turinys.
	Nuoroda
	

	2026-07-15
	2025 m. tik 63,9 proc. Kipro 16–24 metų jaunimo turėjo bent pagrindinius skaitmeninius įgūdžius – gerokai mažiau nei ES vidurkis (74,6 proc.). Kartu Kipre užfiksuotas didžiausias Europos Sąjungoje lyčių skirtumas jaunų moterų naudai skaitmeninių įgūdžių srityje.
	Nuoroda
	

	2026-07-14
	Kipro nekilnojamojo turto plėtotojų asociacijos vertinimu, užsitęsusios planavimo ir statybos leidimų procedūros gali padidinti vidutinę naujo buto kainą apie 60 tūkst. eurų. Sektorius ragina spartinti administracinius procesus, siekiant pagerinti būsto įperkamumą ir rinkos efektyvumą.
	Nuoroda
	

	2026-07-16
	2026 m. pirmąjį ketvirtį Kipro lošimų rinkos pajamos išaugo 12 proc. ir pasiekė 360,1 mln. eurų. Pagrindinis augimo variklis buvo internetiniai lošimai, kurių pajamos per metus padidėjo 17 proc., o antžeminių lošimų segmentas išliko stabilus.
	Nuoroda
	

	2026-07-20
	Kipro mokesčių administracija vasaros sezono metu sustiprino verslo patikrinimus pajūrio regionuose. Kontrolė orientuota į sąskaitų ir kvitų išdavimą bei atsiskaitymo kortelėmis galimybių užtikrinimą, siekiant gerinti mokestinę drausmę turizmo sektoriuje.
	Nuoroda
	

	2026-07-21
	Kipras užbaigė ketverius metus trukusį konkursą dėl valstybės elektroninių mokėjimų sistemos valdymo – sutartis skirta „VivaBank“. Naujasis operatorius perims platformą, naudojamą valstybės mokesčiams, rinkliavoms ir kitoms viešosioms įmokoms apmokėti internetu.
	Nuoroda
	

	2026-07-21
	2026 m. pirmąjį ketvirtį Kipro valdžios sektoriaus biudžeto perteklius siekė 567,1 mln. eurų (0,4 proc. BVP). Augančios valstybės pajamos leido Kiprui išlikti tarp nedaugelio ES valstybių, išlaikančių perteklinį biudžetą.
	Nuoroda
	

	2026-07-22
	Eurostato duomenimis, Kipras išlieka konkurencinga Viduržemio jūros regiono turizmo kryptimi – restoranų ir viešbučių kainos čia yra mažesnės nei daugelyje populiarių Pietų Europos šalių, o bendras vartojimo kainų lygis išlieka apie 11 proc. mažesnis už ES vidurkį.
	Nuoroda
	

	2026-07-23
	Europos Komisijos vertinimu, Kipras išlieka viena labiausiai nuo automobilių priklausomų ES valstybių – 83,5 proc. vidaus keleivių kelionių vyksta lengvaisiais automobiliais. Nors šalis susiduria su didesnėmis eismo spūstimis, ji išlaiko gerus kelių eismo saugumo rodiklius.
	Nuoroda
	

	2026-07-24
	Kipras rengia Nacionalinę dirbtinio intelekto strategiją iki 2032 m., kuria siekia tapti patikimu DI centru Rytų Viduržemio regione. Strategijoje akcentuojamas žmogaus vaidmuo, atsakingas technologijų valdymas ir DI panaudojimas ekonomikos konkurencingumui bei viešųjų paslaugų kokybei gerinti.
	Nuoroda
	

	2026-07-28
	Kipro centrinis bankas vertina, kad šalies finansų sistema išlieka stabili ir atspari, tačiau geopolitinė įtampa ir pasaulinis ekonominis neapibrėžtumas didina rizikas. Bankas pabrėžia, kad finansų sektoriaus atsparumui būtina išlaikyti aukštą kapitalo ir likvidumo lygį.
	Nuoroda
	

	2026-07-29
	Kipro universiteto Ekonominių tyrimų centras prognozuoja, kad 2026 m. šalies ekonomikos augimas sulėtės iki 2,7 proc., o infliacija padidės iki 3 proc. Prognozės pablogintos dėl lėtesnio ekonomikos augimo ir išliekančio geopolitinio neapibrėžtumo Artimuosiuose Rytuose.
	Nuoroda
	

	2026-07-30
	2026 m. birželį nedarbo lygis Kipre sumažėjo iki 3 proc. – tai vienas mažiausių rodiklių Europos Sąjungoje. Jaunimo nedarbas išliko stabilus ir siekė 7,8 proc., o bendras bedarbių skaičius sudarė apie 16 tūkst. žmonių.
	Nuoroda
	

	2026-07-31
	2026 m. pirmąjį pusmetį Kipro valdžios sektoriaus biudžeto perteklius siekė 420,3 mln. eurų (1,1 proc. BVP), šiek tiek viršydamas praėjusių metų rezultatą. Valstybės pajamos padidėjo 4,1 proc., daugiausia dėl augusių pajamų iš tiesioginių mokesčių.
	Nuoroda
	

	Kita ekonominiam bendradarbiavimui aktuali informacija

	
	
	
	



Rengėjas:
Patarėjas Mindaugas Vyskupaitis, tel. 2187, mindaugas.vyskupaitis@urm.lt 

